
Tonice pentru suflet: 


https://independent.academia.edu/emystea/Tonice-pt-suflet 


https://archive.org/details/Gsteaemy?query=Tonice+pentru+suflet 

Ce să mai zic, la noi oamenilor le place să îi judece şi să îi critice pe preoţi. De 
aceea, pentru mine a fost ceva cu totul neaşteptat când odată, pe vremea când slu- 
jeam încă la Mănăstirea Donsk, a venit la mine un enoriaş de-al nostru cu numele 
Nicolae şi mi-a spus: 
- Acum am înţeles cei mai buni, mai mari, mai răbdători şi mai minunaţi oameni 
din lume sunt preoţii! 


Eu m-am mirat şi l-am întrebat ce anume i-a insuflat asemenea gânduri. 


Și Nicolae a răspuns: 

- Eu am un motan. Foarte bun, inteligent, frumos. Dar are o ciudăţenie, când eu şi Sad 
soția mea plecăm la serviciu, el se furişează în patul nostru şi iertaţi-mă, îşi face a 
nevoile acolo. Am încercat prin toate mijloacele să-l dezvățăm: l-am rugat stă- 2A 


ruitor, l-am pedepsit, dar în zadar. În cele din urmă, am construit o adevărată bari- 
cadă în jurul patului. Dar când m-am întors acasă am văzut baricada împrăştiată în 
toate părțile, iar motanul se furişase în pat şi îşi făcuse acolo nevoile. M-am 
înfuriat atât de tare, încât l-am prins şi pur şi simplu l-am bătut! Motanul s-a 
supărat atât de tare încât s-a băgat sub scaun, s-a aşezat acolo şi a început să plân- 
gă. De-adevăratelea! Pentru prima dată am văzut aşa ceva, îi curgeau lacrimi din 
ochi. 

În timp ce motanul plângea, a venit soţia mea şi s-a repezit la mine:” Nu-ţi este 
ruşine? Mai eşti şi ortodox! Nici măcar nu mai discut cu tine, dacă nu te pocăieşti 
la preot pentru fapta ta sălbatică, josnică, necreştinească.” 


Nu mi-a rămas altceva de făcut şi mă mustra şi conştiinţa, aşa că în dimineaţa 
următoare am mers la mănăstire să mă spovedesc. Şi m-a spovedit egumenul Gleb. 
Am stat la rând şi i-am povestit tot. 


Părintele Gleb, un egumen foarte bun, de vârstra a doua, venit de la Lavra Sfintei 
Treimi slujea temporar atunci la Mănăstirea Donsk. De obicei el stătea la spo- 
vedanie sprijinit de analog şi proptindu-şi barba în pumn, asculta păcatele eno- 
riaşilor. Nicolae 1-a destăinuit amănunțit şi sincer trista lui întâmplare. ŞI s-a stră- 
duit să nu ascundă nimic, aşa că a vorbit mult timp. 

lar când a sfârşit, părintele Gleb a tăcut puţin, a oftat şi apoi a spus: 
- Mda... Desigur, n-a ieşit bine! Dar iată ce nu am înţeles eu: acest copt! învaţă la 
universitate? Ce, ei nu au cămin acolo? 

- Care copt? a întrebat Nicolae. 


- Păi, cel care stă la voi, despre care mi-ai povestit acum. 

- Şi atunci am înţeles - şi-a încheiat Nicolae istoria - că părintele Gleb, care era 
surd de-o ureche, ascultase smerit timp de zece minute aiureala mea despre mota- 
nul care nu ştiu de ce stă la noi în apartament şi îşi face nevoile în patul nostru, pe 

Copt - reprezentant al vechii civilizaţii egiptene, în limba rusă “motan ” se traduce prin “kot”, 
iar egumenul Gleb înţelesese * copt” 

